
	REPUBLIKA HRVATSKA
Trgovački sud u Zagrebu
Zagreb, Amruševa 2/II



									  67. St-8235/15-4	           
R E P U B L I K A   H R V A T S K A 

R J E Š E NJ E 					

	Trgovački sud u Zagrebu, po sucu Gordanu Zubaku, u stečajnom predmetu u povodu prijedloga predlagatelja DANAS TRADE j.d.o.o., Klanjec, Novodvorska 7, OIB: 70937592702, kojeg zastupa punomoćnica Zrinka Grabas, odvjetnica u Zajedničkom odvjetničkom uredu Zdravko Baburak, Dijana Brezak, Zrinka Grabas, Zagreb, Strojarska 2, za otvaranje stečajnog postupka nad dužnikom DANAS TRADE j.d.o.o., Klanjec, Novodvorska 7, OIB: 70937592702, 11. siječnja 2016.,

r i j e š i o    j e 

I. Nalaže se podnositelju prijedloga DANAS TRADE j.d.o.o., Klanjec, Novodvorska 7, OIB: 70937592702, u roku od 8 dana od dostave ovog rješenja platiti:
- predujam u iznosu 1.000,00 kn za korist Fonda za namirenje troškova stečajnog postupka na račun Trgovačkog suda u Zagrebu broj IBAN HR9223900011300000460, model 05, poziv na broj 2001 – 823515,

II. Ako predlagatelj ne postupi po nalogu iz točke I. izreke, sud će prijedlog odbaciti kao nedopušten.

Obrazloženje

Podnositelj prijedloga DANAS TRADE j.d.o.o., Klanjec, Novodvorska 7, kao dužnik, podnio je prijedlog da se nad njim otvori stečaj. Prijedlog za otvaranje stečaja podnesen je jer dužnik nije isplatio radniku tri uzastopne plaće.

Prema odredbi čl. 109. st. 4. Stečajnog zakona („Narodne novine“ br. 71/15, dalje: SZ) prijedlog za otvaranje stečajnoga postupka pravne osobe u ime dužnika ovlaštene su podnijeti: osoba ovlaštena za zastupanje dužnika po zakonu, član upravnoga odbora dioničkoga društva, likvidator dužnika, član nadzornoga odbora dužnika, ako nema osoba ovlaštenih za zastupanje dužnika po zakonu član društva s ograničenom odgovornošću ako dužnik nema nadzorni odbor, a nema osoba ovlaštenih za zastupanje dužnika po zakonu. Stavkom 5. navedenog članka propisano je da ako prijedlog za otvaranje stečajnoga postupka ne podnesu skupno sve osobe ovlaštene za zastupanje dužnika po zakonu ili svi članovi upravnoga odbora dioničkoga društva ili svi likvidatori dužnika, prijedlog je dopušten samo ako podnositelj prijedloga učini vjerojatnim postojanje stečajnoga razloga. 

Provjerom u sudskom registru sud je utvrdio kako je Dani Pribožič jedina osoba ovlaštena za zastupanje dužnika.

Odredbom čl. 114. st. 1. SZ-a propisano je da je podnositelj prijedloga za otvaranje stečajnoga postupka dužan  platiti iznos predujma od 1.000,00 kuna u Fond za namirenje troškova stečajnoga postupka te po nalogu suda u roku od osam dana dodatni iznos predujma koji ne može biti viši od 20.000,00 kuna, ako ovim Zakonom nije drukčije određeno. 

S obzirom na to je da podnositelj prijedloga (dužnik) u smislu čl. 114. st. 1. SZ-a dužan platiti iznos od 1.000,00 kn u Fond za namirenje troškova stečajnoga postupka, sud je riješio kao u točki I. izreke rješenja uz upozorenje na pravne posljedice iz čl. 114. st. 5. SZ-a (točka II. izreke).

U Zagrebu 11. siječnja 2015.


Sudac:
Gordan Zubak, v.r.



Uputa o pravnom lijeku :
Protiv ovog rješenja, može se uložiti žalba Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka.

Za točnost otpravka-ovlašteni službenik:
Ivana Rogić

